Lehola mõis
Lehola mõis, ka Kulna mõis (saksa keeles Lehhola) oli rüütlimõis Keila kihelkonnas Harjumaal, tänapäeva Lehola küla lähedal Lääne-Harju vallas Harju maakonnas. Praktiliselt kogu mõisakompleks on kultuurimälestisena muinsuskaitse all. Kasutusel on praegu ainult 2 hoonet: Lehola mõisa valitsejamaja (viimastel aastatel restaureeritud) ja Lehola mõisa viinavabrik. Mõisakeskuse kujunduslikuks eripäraks on Lehola mõisa park, mis ei asu mõisa taga, vaid sellest paremal. Samuti Lehola mõisa sepikoda, millelaadseid on Lääne-Harjumaal vähe säilinud.